cyanic-selkie/wikianc huggingface dataset:
Փարիմարյան Նեգի
2006 թ. հունվարի 6- ին նա ստացավ իր երկրորդ շախմատային գրոսմայստերի նորման Հասթինգ շախմատային համագումարում, որտեղ նա վաստակեց 6/10, 2568 վարկանիշի համապատասխան կատարում։ Նեգին ավարտեց 16- րդը, երբ նա 12 տարեկան, 10 ամսական և 29 օրական էր։ Փարիմարյան Նեգին սովորել է Նյու Դելիի Ամիթի միջազգային դպրոցում և այնտեղ հաղթել տարբեր մրցաշարերում։ Նեգին դարձավ Հնդկաստանի ամենաերիտասարդ գրոսմայստերը 2006 թվականի հուլիսի 1- ին Ռուս գրոսմայստեր Ռուսլան Շերբակովի վիճակահանությամբ և ավարտեց ինը տուրից վեց միավորով Չելյաբինսկի մարզի եզրափակիչ առաջնությունում, որ կայացավ Սատկայում։ Նեգին փոխարինեց Պենդյալա Հարիկրիշնային՝ որպես Հնդկաստանի ամենաերիտասարդ գրոսմայստեր։ 2010 թ. նրան շնորհվել է Արջունա մրցականը Հնդկաստանի Կառավարության կողմից։ Նեգին այլևս պրոֆեսիոնալ շախմատ խաղացող չէ։
Մրցաշարային հաղթանակներ
2008 թ. հունիսին Նեգին հաղթեց Ֆիլադելֆիայի միջազգային բաց մրցաշարում, հավաքեց 7/9 միավոր՝ դառնալով անպարտելի։ 2009 թ. հուլիսին հաղթել է Կոպենհագենում տեղի ունեցած Պոլիտիկեն գավաթի մրցաշարում 8.5/10 հաշվով՝ առաջ անցնելով Բորիս Ավրուխից լրացուցիչ ցուցանիշներով։ 2010 թ. դեկտեմբերի 22՝ Նյու Դելիում, Նեգի Փարիմյանը հաղթեց Գոպալի 48- րդ շախմատի ազգային առաջնությունում։ Նեգին նաև հաղթել է Ասիա մայրցամաքի 11-րդ մրցաշարում, որ անցկացվել է 2012 թվականի մայիսի 4-ից 14-ը Վիետնամում։ Հաղթել է նաև Պոլիտիկենի գավաթում շուրջ երկու անգամ ( տե՛ս վերևում) 2013 թվականին Դանիայում։
Արտաքին հղումներ
Կատեգորիա:Հնդիկ շախմատիստներ Կատեգորիա:Շախմատի գրոսմայստերներ
Ունաբ
Ունաբ, զսպենի, դժնիկազգիների ընտանիքի պտղատու բույսերի ցեղ։ Հայտնի է մոտ 40 տեսակ։ ՀՀ-ում՝ 1 տեսակ՝
Տարածում
Հանդիպում է Տավուշի, Վայոց ձորի, Սյունիքի մարզերի ստորին լեռնային գոտիներում (մինչև 1400 մ բարձրություններում)։ Աճում է գետահովիտներում, հարավային լանջերին։
Կենսաբանական նկարագիր
Խոշոր կամ միջին մեծության ծառեր են, 4-8 մ բարձրության։ Մատղաշ ընձյուղները փշապատ են։ Բազմամյա ճյուղերը բաց գորշագույն են, ծռմռված։ Տերևները՝ ձվաձև, էլիպսաձև, երբեմն՝ նշտարաձև։ Ծաղիկները՝ երկսեռ, խաչաձև փոշոտվող, դեղին գույնի։
Պտուղը կորիզապտուղ է, հիմնականում՝ գլանաձև, երկարությունը՝ 3-4 uմ, լայնությունը՝ մինչև 1,5 սմ, դեղնավուն կամ ․կարմրավուն հարթ, լերկ մաշկով։
Քիմիական կազմ
Հասուն մրգերի պտղամիսը պարունակում է սպիտակուցներ, ճարպեր, օրգանական թթուներ, ածխաջրեր, թթուներ, C և P խմբի վիտամիններ, բետտա - կարոտին, ինչպես նաև B1, B2 և B5 խմբի վիտամիններ։ Հանքային նյութերից՝ կալցիում, ֆոսֆոր, կալիում, երկաթ, մագնեզիում, կոբալտ և մեծ քանակությամբ յոդ։ Տերևներում, բնափայտում և արմատներում մեծ քանակությամբ ալկոլոիդներ և օրգանական թթուներ կան։ Պտղամիսը հաստ է, բաց կանաչ կամ սպիտակ գույնի, քաղցր է (մինչև 30 % շաքարներ)։
Նշանակություն
Պտղաբերում է 3-4 տարեկան հասակում։ Բազմանում է սերմերով և վեգետատիվ ճանապարհով։ Պտուղներն օգտագործում են որպես արյան ճնշումը կարգավորող միջոց։ Գրանցված է Հայաստանի Կարմիր գրքում։
Բժշկության մեջ
Ունաբին իր բուժական հատկանիշներով հայտնի է եղել դեռևս շատ վաղ շրջաններից։ Բուժական նյութերով օժտված են պտուղները, տերևները, սերմերը, բողբոջները, արմատները և բնափայտը։ Ամենալավ արդյունք ապահովում են թարմ վիճակում օգտագործվող նյութերը։
Բուժական նպատակով հավաքում են տերևները։ Տերևները պարունակում են դաբաղանյութեր, ֆլավոնային գլիկոզիդներ, սապոնիններ, խեժանյութեր, լորձանյութեր, շաքարներ, օրգանական թթուներ, վիտամին C։ Տերևներն օժտված են խորխաբեր, սրտի ռիթմը կարգավորող և հիպոտենզիվ ազդեցությամբ։ Պտուղներն օժտված են հեմոստատիկ, կազնամուղ, միզամուղ, ցավազրկող, արյուն մաքրող, հակամիկրոբային և վերք բուժիչ ազդեցությամբ։ Կորիզներն ունեն հանգստացնող և թեթև քնաբեր հատկություն, իջեցնում են զարկերակային ճնշումը։
Տեսակներ
Հայտնի է 33 տեսակ.
Արտաքին հղումներ
Կատեգորիա:Դժնիկազգիներ Կատեգորիա:Դեղաբույսեր
Ռաջա Ամարի
Ռաջա Ամարի, թունիսցի կինոռեժիսոր , սցենարիստ։ Առավել հայտնի է «Կարմիր կերպաս» (Satin Rouge/Red Satin 2002) և «Թաղված գաղտնիքներ» (Dowaha/Les Secrets/Buried Secrets, 2009) միջազգային մրցանակների արժանացած ֆիլմերով։
Վաղ կյանք և կրթություն
Ռաջա Ամարին ծնվել է Թունիսում։ Սովորել է Թունիսի կոնսերվատորիայի պարային բաժնում։ 1992 թվականին արժանացել է պարային առաջին մրցանակին ։ Թունիսի Դանթե Ալիգիերի միությունում ուսանել է իտալերեն, այնուհետև Թունիսի համալսարանում ուսանել է ֆրանսիական գրականության բաժնում։ Շուրջ երկու տարի աշխատել է Cinécrits կինոամսագրի համար։ 1995 թվականին Ամարին Փարիզում սովորել է «Լա Ֆեմի» (La Fémis) կինոդպրոցում կինոդպրոցում և ստացել սցենարիստի որակավորում ։ 1998 թվականին ավարտել է կինոդպրոցն ու աշխատել իր կինո-հարթակում ։ Ամարիի «Կարմիր կերպաս» ֆիլմը 2002 թվականին ցուցադրվել է Բեռլինի կինոփառատոնում։ «Թաղված գաղտնիքներ» ֆիլմը 2009 թվականին Վենետիկի միջազգային կինոփառատոնի պաշտոնական ընտրություն ֆիլմին է արժանացել Ամարիի «Թաղված գաղտնիքներ» ֆիլմը։
Ծանոթագրություններ
Կատեգորիա:Թունիսցի կին կինոռեժիսորներ Կատեգորիա:Կին սցենարիստներ
Չեռնիշև (Ադըղեա)
Չեռնիշև (Чернышев), խուտոր Ռուսաստան Դաշնության Ադըղեայի Հանրապետության Շովգենովսկիի շրջանի կազմում։
Բնակչություն
Բնակչությունը թվականի տվյալներով կազմում է  մարդ։
Ռանդիվելյա
Ռանդիվելյա (Randivälja), գյուղ Էստոնիայի Պյարնումաա նահանգի Տոռի շրջանում։
2011 թվականի տվյալներով գյուղում բնակվում էր 52 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Տոռի շրջանի բնակավայրեր Կատեգորիա:Էստոնիայի գյուղեր
(9235) Շիմանամիկաիդո
(9235) Շիմանամիկաիդո (Shimanamikaido), աստերոիդ աստերոիդների հիմնական գոտում։ Հայտնաբերվել է 1997 թվականի փետրվարի 9-ին Ակիմասա Նակամուրայի կողմից Կումա Կոգենում ։
Միջին հեռավորությունը Արեգակից կազմում է 2,442964 ա. մ., առավելագույնը մոտենում է 2,0508 ա. մ. հեռավորության վրա և հեռանում 2,8351 ա. մ. ։ Արեգակի շուրջ մեկ ամբողջական պտույտ է կատարում 1394,68 երկրային օրվա ընթացքում, իր ուղեծրով շարժվելով միջինում 0,258124 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,36° անկյուն։
Արտաքին հղումներ
Կատեգորիա:1997 թվականին հայտնաբերված աստղագիտական մարմիններ Կատեգորիա:Ակիմասա Նակամուրայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
(1371) Ռեսի
(1371) Ռեսի (Resi), աստերոիդ աստերոիդների գոտու արտաքին մասում։ Հայտնաբերվել է 1935 թվականի օգոստոսի 31-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 3,202965 ա. մ., առավելագույնը մոտենում է 2,8295 ա. մ. հեռավորության վրա և հեռանում 3,5765 ա. մ. ։ Արեգակի շուրջ մեկ ամբողջական պտույտ է կատարում 2093,76 երկրային օրվա ընթացքում, իր ուղեծրով շարժվելով միջինում 0,17194 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,42° անկյուն։
Արտաքին հղումներ
Կատեգորիա:1935 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Գեղարվեստական մեթոդ
Գեղարվեստական մեթոդ, գրականության և արվեստի մեջ իրականության արտացոլման հիմնական սկզբունքների ամբողջությունը։ Եթե գիտության մեջ մեթոդը առարկայի հետազոտման և գիտական ճշմարտության հասնելու ուղին է, ապա արվեստում այն ցույց է տալիս կենսական փաստերի ընտրության, ընդհանրացման և գնահատման եղանակը։ Գեղարվեստական մեթոդն իրականության նկատմամբ գեղագիտական հարաբերության որոշակի տիպ է և միաժամանակ գեղարվեստական սկզբունքների ու միջոցների պատմականորեն զարգացող համակարգ։ Գեղարվեստական մեթոդն անմիջական կապ ունի ու պայմանավորված է արվեստագետի աշխարհայացքով և այն գեղագիտական իդեալով, որ նա ձգտում է հաստատել։ Այս առումով, արվեստի զարգացման ամեն մի աստիճան, սկսած հնագույն ժամանակներից, ենթադրում է որոշակի գեղարվեստական մեթոդի առկայություն։ Սակայն գեղարվեստական մեթոդն ավելի հստակ և բազմազան արտահայտություն գտավ նոր ժամանակների արվեստում՝ սկսած եվրոպական Վերածնության դարաշրջանից։ Այսպես, ինքնուրույն մեթոդ են եղել կլասիցիզմը, ռոմանտիզմը, նատուրալիզմը, սիմվոլիզմը և այլն։ Մեթոդների մեջ իր ազդեցությամբ ու նշանակությամբ հատուկ կարևորություն ունի ռեալիզմը՝ իր տարբեր դրսևորումներով (Վերածնության ռեալիզմ, Լուսավորական ռեալիզմ, քննադատական ռեալիզմ և այլն)։
Կատեգորիա:Արվեստ
Մալինովկա (Կագալնիցկի շրջան)
Մալինովկա (Малиновка), ավան Ռուսաստանի Դաշնության Ռոստովի մարզի Կագալնիցկի շրջանում։ Մտնում է Կագալնիցկի գյուղական համայնքի կազմի մեջ։
Կատեգորիա:Ռոստովի մարզի Կագալնիցկի շրջանի բնակավայրեր
Սնոբի էֆեկտ
Սնոբի էֆեկտ, երևույթ, որի դեպքում որոշ մարդիկ՝ «սնոբերը», չեն ցանկանում գնել զանգվածային սպառման ապրանքներ, այլ նախընտրում են լայն սպառողի մոտ չտարածված իրերը։
Համաձայն Սնոբի էֆեկտի, նման սպառողների նախապատվությունները գտնվում են այլ մարդկանց տվյալ զանգվածային ապրանքնների նկատմամաբ պահանջարկի հակառակ կախման մեջ։ Սնոբի էֆեկտը դրսևորվում է ապրանքի պահանաջարկի բարձրացմամբ նրա գնի բարձրացման դեպքում։ Էֆեկտը կապված է պրեստիժ պահանջարկի եզրի հետ, որը կողմնորոշված է այն ապրանքների գնման վրա, որոնք, ըստ գնորդի, ցույց են տալիս նրա բարձր սոցիալական կարգավիճակը, մեծ ֆինանսական հնարավորությունները։
Տես նաև
Կատեգորիա:Սպառման տեսություն Կատեգորիա:Տնտեսագիտական տարիմաստություններ Կատեգորիա:Տնտեսագիտական տերմիններ
Բայդարլի
Բայդարլի, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Դարիո Յազբեկ Բերնալ
Վաղ կյանք
Նրա ծնողներն են Սերխիո Յազբեկը և Պատրիսիա Բերնալը, ունի դերասան հարազատներ, քույրը Թամարա Յազբեկ Բերնալն է, իսկ խորթ եղբայրը՝ Գաել Գարսիա Բերնալը ։ Դեռևս փոքր ժամանակից շրջապատված լինելով ֆիլմերով նա նույնպես որոշել է դառնալ դերասան ։
Արտաքին հղումներ
Կատեգորիա:Մեքսիկացի դերասաններ Կատեգորիա:21-րդ դարի դերասաններ Կատեգորիա:Հեռուստատեսային դերասաններ Կատեգորիա:Մեքսիկացի կինոդերասաններ
Վիեյրոպոլիս
Վիեյրոպոլիս (Vieirópolis), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Սոզայի գավառի կազմի մեջ։ Բնակչությունը կազմում է 4712 մարդ՝ 2006 թվականի տվյալներով։ Գրավում է 146,778 կմ2 տարածք։ Բնակչության խտությունը՝ 32,1 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Պարաիբա նահանգի բնակավայրեր
Կուրլեմ
Կուրլեմ (Курлем), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ուլմեն գետի ձախ ափով՝ 6 կմ հեռավորության վրա։ Գետի երկարությունը 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Շնդեղ Նինայի
Նկարագրություն
Բազմամյա, անցողուն, պալարասոխուկավոր բույս է։ Տերևները 3-4 հատ են, պտղի ժամանակ շատ մեծացող, գոտիանման, հիմքում նեղացող, թխակապույտ։ Ծաղիկները 2-7 հատ են, վարդագույն։ Տուփիկը գտնվում է ոտիկի վրա և ունի ձվաձև կողեր, 3-4 մմ երկարության կտուց ։
Տարածում
Հանդիպում է Դարեղեգիսի (Ջերմուկ, Գուշչի, Բարձրունի, Գնիշիկ) և Մեղրու (Վերին Վարդանաձոր) ֆլորիստիկական շրջաններում ։
Էկոլոգիա
Աճում է վերին լեռնային գոտում՝ ծովի մակարդակից 2000-2100 մ բարձրությունների վրա, գերխոնավացած և ճահճային տեղերում։ Ծաղկում է ապրիլ-մայիս ամիսներին, պտղաբերում՝ մայիս-հունիսին ։
Պահպանություն
Վտանգված տեսակ է։ Հայաստանի էնդեմիկ է։ Արեալը մասնատված է։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ CITES–ի և Բեռնի կոնվենցիաների հավելվածներում ։
Պոպուլյացիայի մի մասը պահպանվում է «Արևիկ» ազգային պարկի սահմաններում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Շնդեղազգիներ Կատեգորիա:ՀՀ Կարմիր գրքում գրանցված բույսեր
(1372) Հարեմարի
Միջին հեռավորությունը Արեգակից կազմում է 2,768073 ա. մ., առավելագույնը մոտենում է 2,3635 ա. մ. հեռավորության վրա և հեռանում 3,1726 ա. մ. ։ Արեգակի շուրջ մեկ ամբողջական պտույտ է կատարում 1682,15 երկրային օրվա ընթացքում, իր ուղեծրով շարժվելով միջինում 0,214012 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,45° անկյուն։
Արտաքին հղումներ
Կատեգորիա:1935 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պոլտավայի մարզ
Պոլտավայի մարզ (Полта́вська о́бласть), մարզ Ուկրաինայի կենտրոնական մասում։ Վարչական կենտրոնն է Պոլտավա քաղաքը։ Մարզը սահմանակից է արևմուտքում Չերկասիի, հյուսիս-արևմուտքում՝ Կիևի, հյուսիսում՝ Չերնիգովի և Սումիի մարզերի, արևելքում Խարկովի, իսկ հարավում՝ Կիրովոգրադի և Դնեպրոպետրովսկի մարզերի հետ։ Տարածքը կազմում է 28,7 հազ. կմ²։
Ընդհանուր տեղեկություններ
Մարզի վարչական միավորների քանակները՝
Մարզում տեղական ինքնակառավարումը իրականացվում է Պոլտավայի մարզային խորհրդի կողմից, գործադիր իշխանությունն է՝ մարզային պետական վարչությունը։ Մարզի ղեկավարն է հանդիսանում մարզային վարչության նախագահը, որը նշանակվում է Ուկրաինայի նախագահի կողմից։
Շրջաններ
Պոլտավայի մարզի կազմի մեջ մտնում են 25 շրջաններ՝
Քաղաքներ
Մարզային նշանակության քաղաքներ՝
Շրջանային նշանակության քաղաքներ՝
Բնակչություն
Պոլտավայի մարզ Ուկրաինայի 2001 թվականի մարդահամարի արդյունքներով բնակվում էր 1630,1 հազար մարդ։
Տես նաև
Պոլտավայի մարզ
Պալատինյան գրադարան
Պալատինյան գրադարան (Bibliotheca Palatina, «Պֆալցյան գրադարան»), Վերածննդի շրջանի ամենակարևոր գրադարաններից մեկը Հայդելբերգում (Գերմանիա)։ Այստեղ պահվում է մոտ 3524 ձեռագիր և 5000 տպագիր գիրք։
1430-ական թվականներին կուրֆյուրստ Լյուդվիգ III-ը հիմնում է վանքային գարդարան Հայդելբերգի Սուրբ Հոգու վանքում, քանզի այնտեղ բավականաչափ լուսավոր էր ընթերցանության համար։ Այդ գրադարանը դառնում է Պալատինյան հավաքածուի կորիզը, որը հիմնել էր կուրֆյուրստ Օտտո Հենրիխը 1550-ական թվականներին՝ Վանքային գրադարանը միավորելով քաղաքի համալսարանական և իր ամրոցի գրադարանի հետ։ Պալատինյան գրադարանի արժեքավոր ձեռագրերի մեջ էին մտնում Կարլոս Մեծի ժամանակաշրջանի Լորշի Ոսկե օրենգիրքը, Ֆրիդրիխ II-ի կողմից գրված Բազեի գիրքը (Falkenbuch, De arte venandi cum avibus, cpl 1071), Մանեսյան կոդեքսը։
Հետագայում հավաքածուն համալրվում է Ուլրիխ Ֆուգգերի կողմից ձեռք բերված ձեռագրերով, որոնցից էր պատկերազարդ « Սաքսոնյան հայելի» ժողովածուն։ Ժոզեֆ Սկալիգերի կարծիքով Ֆուգգերների գրադարանը, որի միայն ձեռագրերը գնահատվում են 80 000 կրոն, գերազանցում էր Վատիկանի գրադարանին ։ Ունենալով այդպիսի մեծ քանակությամբ արժեքավոր ձեռագրեր՝ Պալատինյան գրադարանը համարվում էր ազգային նշանակության գրադարան և իր ծաղկման շրջանում՝ XVI դարի ձեռքբերումներից հետո, անվանվում էր «գրադարանների մայր» ։ Կուրպֆալցը խիստ տուժում է Երեսնամյա պատերազմի ժամանակ։ 1622 թվականին Հայդելբերգը գրավվում է Կաթոլիկ միության կողմից, որի առաջնորդ կոմս Տիլլին ծառայում էր Բավարիայի կուրֆյուրստ Մաքսիմիլիան I-ին։ Թեև շատ գրքեր վնասվում են կամ հափշտակվում քաղաքի կողոպտման ժամանակ, Մաքսիմիլիանը խելամիտ է համարում բռնագրավել մնացած ձեռագրերը և տալ Գրիգոր XV պապին՝ «ի նշան հարգանքի և նվիրվածության» ։ Հավաքածուի գրքերը, որի մեջ մտնում էր նաև գրադարանի վերջին հսկիչ Յան Գրուտերի անձնական գրքերը, տեղափոխվում է Հռոմ՝ 200 ջորիների վրա, սքոլաստ Ալլատիուսի հսկողությամբ։
1623 թվականին գրադարանն ամբողջությամբ մտնում է Վատիկանի գրադարանի մեջ, ընդ որում յուրաքանչյուր հատորում պահպանվում է Վիտելսբախների գերբով էջ։
Տոլենտինի պայմանագրով (1797), պապը 37 ձեռագիր հանձնում է Ֆրանսիական հանրապետությանը, որոնք հետագայում պահվում են Փարիզի Ազգային գրադարանում։ Վիեննայի վեհաժողովից հետո որոշվում է «վերադարձնել Ֆրանսիայի կողմից կողոպտված արվեստի ստեղծագործությունները», և վիճելի ձեռագրերը փոխանցվում են Հայդելբերգին, այլ ոչ թե Հռոմին ։
1816 թվականին Հարդենբերգ իշխանները և Իգնաց ֆոն Վեսսենբերգը համոզում են Պիոս VII  պապին նվիրել 852 ձեռագիր (հատկապես գերմաներեն լեզվով) Հայդելբերգի համալսարանին։ 1986 թվականին համալսարանի 600-ամյակի տոնակատարության ժամանակ Պալատինյան գրադարանի հավաքածուի որոշ գրքեր ցուցադրվում են Սուրբ Հոգու տաճարում։
Պալատինյան գրադարանի ձեռագրերը թվայնացվել են 2009 թվականին և հասանելի են համացանցի միջոցով։
Հասուներ
Հասուներ, Հասունան, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։
Պատմություն
Բնակչության մեծ մասը զոհվել է 1915 թվականին, Մեծ եղեռնի ժամանակ։ Փրկվածները բնակություն են հաստատել տարբեր երկրներում։
Տնտեսություն
Բնակչությունը զբաղվում էր երկրագործությամբ և անասնապահությամբ ։
Ծանոթագրություններ
Կատեգորիա:Արևմտյան Հայաստանի գյուղեր
ՄՃՓ գրքույկի կիրառմամբ բեռների միջազգային փոխադրման մասին մաքսային կոնվենցիա
ՄՃՓ գրքույկի կիրառմամբ բեռների միջազգային փոխադրման մասին մաքսային կոնվենցիա (ՄՃՓ Կոնվենցիա 1975 թ.), միջազգային համաձայնագիր, որն ընդունվել է 1975 թվականին ՄԱԿ-ի Եվրոպական տնտեսական հանձնաժողովի կողմից։ Կոնվենցիայի նպատակն է բեռների փոխադրման համակարգի ստեղծումը, որը կպարզեցնի բեռների ձևակերպումը այն սահմաններ հատելիս։
== Պատմություն == Այդպիսի տարանցիկ համակարգի ստեղծման ուղղությամբ աշխատանքներ սկսվեցին ՄԱԿ-ի Եվրոպական Տնտեսական Հանձնաժողովի հովանու ներքո Երկրորդ համաշխարհային պատերազմի ավարտից անմիջապես հետո։ 1949 թվականին մի քանի եվրոպական երկրներ ստորագրեցին առաջին Համաձայնագիրը միջազգային ճանապարհային փոխադրումների մասին (ՄՃՓ)։ Այդ տարածաշրջանային Համաձայնագիրը հաջողվեց և 1959 թվականին ՄԱԿ-ի ԵՏՀ ներքին տրանսպորտի կոմիտեի կողմից նախապատրաստվեց ՄՃՓ Կոնվենցիայի առաջին խմբագրությունը, որն ուժի մեջ մտավ 1960 թվականին։ Առաջին ՄՃՓ կոնվենցիան լրամշակվեց 1975 թվականին՝ հաշվի առնելով դրա կիրառման ընթացքում հավաքված փորձը, տեխնիկական նվաճումները, մաքսային և տրանսպորտային կանոնների փոփոխությունները, նրա համար, որ այն դառնա ավելի արդյունավետ, ավելի քիչ բարդ և միևնույն ժամանակ առավել անվտանգ մաքսային տեսանկյունից։ Կոնվենցիայի մոդիֆիկացիայի մյուս պատճառ դարձավ 60-ական թվականների սկզբում նոր տիպի տրանսպորտային սարքավորումների ի հայտ գալը՝ ծովային փոխադրումների համար բեռնարկղեր, քիչ ավելի ուշ՝ ավտոմոբիլային և երկաթուղային տրանսպորտով համակցված փոխադրումների համար բեռնարկղեր, որոնք նախատեսված էին դրանց արդյունավետության բարձրացման համար։
1975 թվականի նոյեմբերին ՄԱԿ-ի ԵՏՀ հովանու ներքո կայացավ կոնֆերանս ՄՃՓ Կոնվենցիայի վերանայման նպատակով։ Նոր խմբագրությունն ուժի մեջ մտավ 1978 թվականին։ Այդ պահից սկսած այն մնում է առավել կիրառելի միջազգային տրանսպորտային կոնվենցիաներից մեկը և փաստացի միակ գլոբալ մաքսային տարանցման համակարգը։
1975 թվականի ՄՃՓ Կոնվենցիայի և դրա տարանցիկ ռեժիմի հիմնական գաղափարները և սկզբունքները որպես հիմք են ընդունվել բազմաթիվ այլ տարանցիկ համակարգերի համար, և այդպիսով ուղղակի կամ անուղղակի 1975 թվականի ՄՃՓ Կոնվենցիան նպաստել է ընդհանրապես միջազգային փոխադրումների և մասնավորապես ավտոմոբիլային փոխադրումների պարզեցմանը, ընդ որում ոչ միայն Եվրոպայում և Մերձավոր Արևելքում, այն նաև այնպիսի տարածաշրջաններում, ինչպես Աֆրիկան և Լատինական Ամերիկան։
Գործնականում Կոնվենցիայի գործողությունը կարող է տեսնել Եվրոպայի ճանապարհներով ճամփորդող ցանկացած մարդ։ Հազարավոր բեռնատարներ և կիսակցորդներ, որոնք կիրառում են ՄՃՓ տարանցիկ համակարգը, մակնշված են TIR ցուցանակով, որն ամրացված է ավտոմոբիլի թափքի վրա։ TIR հապավումը ծագել է Կոնվենցիայի ֆրանսերեն անունին համապատասխան՝ «Transport international routier» (հայերեն թարգմանաբար «Միջազգային ճանապարհային փոխադրումներ», կարճ՝ ՄՃՓ)։ Վարորդների, փոխադրողների և բեռնառաքիչների համար, այդ սպիտակ գրերով կապույտ ցուցանակը յուրօրինակ անցաթուղթ է հանդիսանում, որը հեշտացնում և արագացնում է միջազգային ճանապարհային փոխադրումները։
1975 թվականից սկսած ՄՃՓ Կոնվենցիան 27 անգամ ենթարկվել է փոփոխությունների և լրացումների։ 1995 թվականին ՄԱԿ-ի Եվրոպական տնտեսական հանձնաժողովի մաքսային հարցերով աշխատանքային խումբը փորձագետների հատուկ մի քանի խմբերի աջակցությամբ սկսեց ՄՃՓ համակարգի լայնածավալ վերանայման աշխատանքներ։ 1997 թվականին ՄՃՓ վերանայման գործընթացի ավարտից հետո 1999 թվականի փետրվարի 17-ից ուժի մեջ մտավ Կոնվենցիայի նոր խմբագրությունը։ ՄՃՓ Կոնվենցիայի ճշգրտումների և լրացումների երկրորդ փաթեթը, որը նույնպես մշակվել էր ՄԱԿ-ի ԵՏՀ աշխատանքային խմբի կողմից (WP.30), ուժի մեջ մտավ 2002 թվականի մայիսի 12-ին։ Այդ ուղղումները ակնհայտ և միանշանակ սահմանում էին իրավական և վարչական պարտականությունները մաքսային մարմինների, փոխադրողների և այն միջազգային կազմակերպության համար, որի վրա լրացուցիչ պատասխանատվություն դրվեց երաշխիքների միջազգային համակարգի արդյունավետ կազմակերպման և գործունեության համար։ 2000 թվականին սկսվեցին ՄՃՓ վերանայման երրորդ փուլի աշխատանքները։ Դրա նպատակների թվում էին ՄՃՓ համակարգում տվյալների մշակման ժամանակակից էլեկտրոնային տեխնոլոգիաների ներդրումը՝ առանց Կոնվենցիայի հիմնական սկզբունքների և վերջերս նորացված իրավական և վարչական կառուցվածքի փոփոխության։ Վերջին փոփոխությունները, որոնք ուժի մեջ են մտել 2006 թվականի օգոստոսի 12-ին, նախատեսում են ՄՃՓ գրքույկների կիրառման նկատմամբ վերահսկողության միջազգային համակարգի ներդրում՝ այն տվյալների պահպանման համար, որոնք փոխանցվում են մաքսային միարմինների կողմից և հասանելի են միությունների և մաքսային վարչությունների համար, ինչպես նաև գործառնությունների դադարեցում տեղային նշանակության մաքսատներում։ Այդ միջազգային համակարգի նպատակն է տրամադրել տրանսպորտային ոլորտին և ՄՃՓ երաշխիքային շղթային ռիսկերի կառավարման կարևորագույն գործիք առևտրային նպատակներով ՄՃՓ ռեժիմի կիրառման ժամանակ, և պարզեցնել այն հետախուզման գործընթացները, որոնք կիրառվում են մաքսային մարմինների կողմից ՄՃՓ օպերացիաների դադարեցումից հետո։
Կոնվենցիայի սկզբունքներ
Բեռները ճանապարհին նվազագույն կանգառներով, առանց խոչընդոտների տեղափոխումը ապահովելու նպատակով և միևնույն ժամանակ առավելագույն մաքսային անվտանգություն ապահովելու համար, ՄՃՓ ռեժիմը պարունակում է հինգ հիմնական բաղադրիչ. Բեռնափոխադրումների անվտանգությունը ապահովելու նպատակով ՄՃՓ Կոնվենցիան սահմանում է, որ բեռները պետք է տեղափոխվեն այնպիսի բեռնարկղերի մեջ կամ տրանսպորտային միջոցների բեռնատար բաժիններում, որոնց կառուցվածքը բացառում է տրանսպորտային միջոցի կամ բեռնարկղի կապարակնքված մասի պարունակության հասանելիություն առանց տրանսպորտային միջոցների բեռնատար բաժինների, բեռնարկղերի բացման ակնհայտ հետքեր թողնելու կամ մաքսային կնիքների և կապարակնիքների վնասման։
ՄՃՓ գրքույկ
ՄՃՓ գրքույկ (Carnet TIR), միջազգային մաքսային փաստաթուղթ, որն իրենից ներկայացնում է տարանցման համակարգի հիմնաքարը և հաստատում է, որ ՄՃՓ գործընթացով փոխադրվող ապրանքների նկատմամբ գործում է միջազգային երաշխիք։
Այսօրվա դրությամբ Ավտոմոբիլային տրանսպորտի միջազգային միությունը միակ միջազգային կազմակերպությունն է, որը ստացել է (ՄՃՓ Գործադիր խորհրդի վերահսկողությամբ) կենտրոնացված կարգով ՄՃՓ գրքույկների պատրաստման և տարածման իրավունք ազգային երաշխիքային միությունների շրջանում՝ համաձայն պայմանագրային պարտավորությունների, որոնք հաստատվել են ՄՃՓ Վարչական կոմիտեի կողմից։ Իր հերթին յուրաքանչյուր ազգային երաշխիքային միություն տրամադրում է ՄՃՓ գրքույկները իր երկրի փոխադրողներին այն պայմաններով, որոնք սահմանված են փոխադրողի հայտարարագիր-պարտավորագրի մեջ։
Շապիկի առաջին էջը, ինչպես նաև պոկվող էջերը և գրքույկի կոճղը, որոնք խմբավորված են երկուական, հանդիսանում են ՄՃՓ գրքույկի առավել կարևոր մասերը մաքսային վերահսկողության և երաշխիքային համակարգի գործողության համար։ Երկու պոկվող թերթիկներից և երկու կոճղերից կազմված կոմպլեկտը կիրառվում է յուրաքանչյուր պետության մեջ, որի տարածքում իրականացվում է ՄՃՓ օպերացիան։
Բեռնափոխադրողի կողմից ճիշտ ձևով լրացված անվանական ՄՃՓ գրքույկի ներկայացումը, որը պարունակում է միջազգային կազմակերպության և այն տրամադրող երաշխիքային միության ստորագրությունները և կնիքները, ինքն իրենով արդեն հանդիսանում է երաշխիքի գոյության և վավերականության ապացույց։ ՄՃՓ գրքույկը վավերական է մինչև ՄՃՓ փոխադրման ավարտը նշանակետ մաքսատանը, այն պայմանով, որ օպերացիան սկսվել է ուղարկման մաքսատանը այն ժամկետներում, որոնք սահմանվել են ՄՃՓ գրքույկ տրամադրող երաշխիքային միության կողմից։
2006 թվականին թողարկվել է ավելի քան 3,5 միլիոն ՄՃՓ գրքույկ։
Հղումներ
Կատեգորիա:Միջազգային կոնվենցիաներ Կատեգորիա:Միջազգային ֆինանսական հարաբերություններ Կատեգորիա:Հայաստանի պայմանագրեր Կատեգորիա:Ֆրանսիայի պայմանագրեր Կատեգորիա:Ուկրաինայի պայմանագրեր Կատեգորիա:Ադրբեջանի պայմանագրեր Կատեգորիա:Ավստրիայի պայմանագրեր Կատեգորիա:Բելգիայի պայմանագրեր Կատեգորիա:ԱՄՆ-ի համաձայնագրեր
Մալոդուբրավնի (Կագալնիցկի շրջան)
Մալոդուբրավնի (Малодубравный), ավան Ռուսաստանի Դաշնության Ռոստովի մարզի Կագալնիցկի շրջանում։ Մտնում է Մոկրոբատայսկի գյուղական համայնքի կազմի մեջ։
Կատեգորիա:Ռոստովի մարզի Կագալնիցկի շրջանի բնակավայրեր
Հիմնական գույներ
Հիմնական գույները երեքն են՝ կարմիրը, դեղինը և կապույտը` 3Կ։ Այս գույները անհնար է ստանալ այլ գույներ իրար խառնելով, ընդհակառակը, այս երեք գույները խառնելով մենք ստանում ենք մնացած բոլոր գույները։ Հիմնական գույները, ինչպես նաև սևը և սպիտակը (որոնք գույներ չեն համարվում), իրար խառնելով՝ կարող ենք ստանալ ցանկացած գույնի ցանկացած երանգ։ Հիմնական գույներից ստացված այդ գույները և երանգները կոչվում են երկրորդային կամ լրացուցիչ գույներ՝ նարնջագույն, կանաչ, մանուշակագույն։
Գույների կոնտրաստությունը
Շրջակա գույները ազդում են մեր գույների ընկալման վրա։ Օրինակ՝ դիտարկելով նկարը՝ կարելի է ընդգծել, թէ ինչ տեսք ունի նույն կարմիր քառակուսին տարբեր գույների վրա։
Սև ֆոնի վրա կարմիր քառակուսին երևում է մեծ և ավելի պայծառ։ Սպիտակ ֆոնի վրա, ընդհակառակը, կարմիրը երևում է փոքր։ Նարնջագույն ֆոնի վրա կարմիրը երևում է ավելի եթերային, իսկ բաց կապույտի վրա` ընդհակառակը, կարմիրը ասես ավելի պայծառ լինի։
Գույնի ստացում
Գույնի ստացումը բաժանվում է 2 եղանակի՝ ադետիվ մեթոդ և սուբտրակտիվ մեթոդ։
Ադիտիվ մեթոդ
[[Պատկեր:Synthese+.svg|մինի|Ավելացնելով գույները խառնելու եղանակը։
Օգտագործվող գույներն են՝ կարմիրը, կանաչը, կապույտը։]]
Ադետիվ մեթոդը կամ գույների միախառնելու մեթոդը աշխատում է գլխավոր երեք գույները իրար միախառնելիս։ Եթե, օրինակ, միաժամանակ էկրանի վրա ուղղորդվի երեք լուսային ճառագայթ (կարմիր, կանաչ, կապույտ), ապա նրանց պայծառությունը (ինտենսիվությունը) կառավարելով՝ կարող ենք ստանալ բոլոր մնացած գույները։
Դեղին և կապույտ
[[Պատկեր:Synthese-.svg|մինի|Պակասեցնելով գույները խառնելու եղանակը։
Սուբտրակտիվ մեթոդը երկրորդային խաժ, դեղին և բոսոր գույների խառնումից առաջնային կարմիր, կանաչ և կապույտ գույների ստացումն է։
Սարգիս Նազարյան
Սարգիս (Սերյոժա) Միհրանի Նազարյան, հայ ճարտարապետ։ Հայաստանի ճարտարապետների միության անդամ (1973) ։
Պարգևներ
1977 թվականին արժանացել է ՀԽՍՀ պետական մրցանակի՝ Երևանի լանդշաֆտի կազմակերպման նախագծի համար։
Ծանոթագրություններ
Կատեգորիա:Հայ ճարտարապետներ Կատեգորիա:ՀՊՃՀ շրջանավարտներ Կատեգորիա:Հայաստանի ճարտարապետների միության անդամներ Կատեգորիա:ՀԽՍՀ պետական մրցանակի դափնեկիրներ
Աֆղանական աղվես
Աֆղանական աղվես, իրական աղվեսների ենթատեսակ, որը հանդիպում է Մերձավոր Արևելքում և Կենտրոնական Ասիայում։ Ունի բազմապիսի անուններ՝ աֆղանական աղվես, արքայական աղվես, թագավորական աղվես (, շահրուբահ) , շնաղվես, սև աղվես, ժայռաղվես և այլն ։
Նկարագրություն և տարածվածություն
Ինչպես և մյուս անապատային աղվեսները աֆղանական աղվեսները ունեն լայն և մեծ ականջներ, բայց չունեն թաթերի վրայի մազածածկ, որը պաշտպանում է տաք ավազից։ Նրանց պոչը ունի համարյա նույն երկարությունը ինչ մարմինը։ Մորթին բաց գույնի է՝ սև պոչի ծայրով։ Չափսի փոքրությամբ աֆղանական աղվեսը զիջում է միայն ֆենեկ աղվեսին։ Աֆղանական աղվեսները ունեն մոտ 30 սմ մարմնի երկարություն, մոտ 30 սմ պոչի երկարություն և կշռում են մոտ 1,5 կիլոգրամ։
Աֆղանական աղվեսները թաթերի վրա չունեն մազածածկ, որը պաշտպանում է ավազի տաքությունից ։ Նրանց թաթերը ավելի նման են կատուների թաթերին և ճանկերը սուր են ու կոր ։ Նրանք շատ արագ վազում են և հավասարակշռությունը պահում են երկար պոչով։ Շատ լայն թռիչքներ են կատարում և կարող են ուղղահայաց ուղղությամբ մագլցել ։
Աֆղանական աղվեսը հանդիպում է Աֆղանստանի սարերում և տափասատաններում, Թուրքմենիստանում, Հյուսիսային Իրանում, Պակիստանում և Իսրայելում ։ Կարող է բնակվել նաև Օմանում, Եմենում, Հորդանանում Սաուդյան Արաբիայում և Եգիպտոսի որոշ հատվածներում (Սինայի թերակղզում) ։
Սննդառություն
Աֆղանական աղվեսները ամենակեր են և հիմնականում սնվում են բուսական սննդով։ Նրանք բոլոր աղվեսների տեսակների միջից ամենաբուսակեր աղվեսներն են։ Բացի դրանից սնվում են նաև կենդանական սննդով՝ մանր կրծողներ և միջատներ։
Արտաքին հղումներ
Կատեգորիա:Աղվեսներ Կատեգորիա:Շնազգիներ Կատեգորիա:Միջին Արևելքի կաթնասուններ Կատեգորիա:Արևմտյան Ասիայի կաթնասուններ
Օգոստինոս Երանելի
Ըստ իր ժամանակակից Հիերոնիմոսի՝ Օգոստինոսը նորովի հաստատեց հին հավատքը ։ Երիտասարդ տարիքում նա հարել է մանիքեականությանը, իսկ ավելի ուշ՝ նեոպլատոնիզմին։ 386թ․-ին, երբ Օգոստինոսը կնքվում է որպես քրիստոնյա, հանձն է առնում մշակել և զարգացնել իր սեփական մոտեցումը փիլիսոփայության և աստվածաբանության մեջ՝ տարբեր մեթոդների և հեռանկարների տեսքով ։ Հավատալով, որ Քրիստոսի շնորհը անհրաժեշտ է մարդկային ազատությանը՝ նա օգնում է ձևակերպել ադամական մեղքի մասին ուսմունքը և կատարել ներդրումներ արդարացի պատերազմի տեսության զարգացման մեջ։ Երբ Արևմտյան Հռոմեական կայսրությունը սկսեց անկում ապրել, Օգոստինոսը պատկերացրեց եկեղեցին որպես Աստծու հոգևոր քաղաք՝ տարբեր նյութական երկրային քաղաքից ։ Նրա մտքերը խորապես ազդել են միջնադարյան աշխարհայացքի վրա։ Եկեղեցու՝ Երրորդությանը հավատարիմ լինելը, որը սահմանվել է Նիկեայի և Կոստանդնոպոլսի ժողովներին, հստակ արտացոլված է Օգոստինոսի Երրորդության մասին գրքում։
Օգոստինոսը որպես սուրբ է ընդունվում Կաթոլիկ եկեղեցում, Արևելյան քրիստոնեական եկեղեցում և Անգլիկան համայնքում, ինչպես նաև համարվում է եկեղեցու նշանավոր վարդապետ։ Նա նաև Օգոստինյանների հովանավորն է։ Նրա հիշատակի օրը նշվում է օգոստոսի 28-ին՝ իր մահվան օրը։ Համարվում է գարեջրագործների, տպագրիչների, աստվածաբանների, տարբեր քաղաքների և թեմերի սուրբ հովանավորը ։ Շատ բողոքականներ, հատկապես կալվինականները և լյութերականները, նրան համարում են բողոքական բարենորոգչության աստվածաբան հայրերից մեկը` շնորհիվ իր՝ փրկության և աստվածային շնորհի մասին ուսմունքների ։ Բողոքական ռեֆորմիստները գլխավորապես և Մարտին Լյութերը մասնավորապես, համարում էին Օգոստինոսին վաղ եկեղեցու նշանավոր հայրերից։ Լյութերն ինքը 1505-1521թթ․ եղել է Օգոստինյան ճգնավորների ուխտի անդամ։
Արևելքում նրա ուսմունքը առավել վիճելի է․ հատկապես քննադատվել է Ջոն Ռոմանիդեսի կողմից ։ Բայց Արևելյան Ուղղափառ եկեղեցու մյուս աստվածաբանները և ներկայացուցիչները՝ հատկապես Գեորգի Ֆլորովսկին, ցույց են տվել նրա աշխատությունների նշանակալից լինելը։ Նրա անվան հետ ասոցացվող ամենավիճահարույց վարդապետությունը՝ ֆիլիոքվեն , մերժվեց Ուղղափառ եկեղեցու կողմից ։ Մյուս վիճելի ուսմունքները ներառում են նրա՝ ադամական մեղքի, շնորհի վարդապետության և նախասահմանության վերաբերյալ մոտեցումները ։ Այնուամենայնիվ, չնայած նրան համարում են սխալ որոշ հարցերում, նա դեռ համարվում է սուրբ և նույնիսկ ունեցել է ազդեցություն Արևելյան եկեղեցու որոշ հայրերի վրա՝ գլխավորապես սուրբ Գրեգորի Պալամասի ։ Ուղղափառ եկեղեցում նրա օրը տոնվում է հունիսի 15-ին ։ Պատմաբան Դ․ ՄաքՔուլոխը գրել է․ «Օգոստինոսի ազդեցությունը Արևմտյան քրիստոնեական մտածողության վրա դժվար թե գերագնահատված լինի․ միայն իր սիրելի օրինակը Տարսոնցի Պողոսի մասին եղել է այնքան ազդեցիկ, որ արևմուտքում Պողոսին տեսնում են գլխավորապես Օգոստինոսի աչքերով» ։
Կյանք
Օգոստինոսը Հիպպոնից (Aurelius Augustinus Hipponensis ) նաև ճանաչված որպես Սուրբ Օգոստինոս, Սուրբ Օստին, ով քրիստոնեական աշխարհում հայտնի է տարբեր մականուններով՝ Օգոստինոս Երանելի և Շնորհի Բժիշկ ։
Հիպպո Ռեգիուսը, որտեղ Օգոստինոսը եպիսկոպոս էր, այժմյան Աննաբան է Ալժիրում։
Մանկություն և կրթություն
Օգոստինոսը ծնվել է 354թ․ Թագասթե քաղաքում (այժմ՝ Սուկ Ահրաս) Հռոմի Նումիդիական տարածաշրջանում ։ Նրա մայրը՝ Մոնիկան, բարեպաշտ քրիստոնյա էր, իսկ հայրը՝ Պատրիցիուսը, հեթանոս էր, ով դարձավ քրիստոնեությանը մահվան մահճում ։ Օգոստինոսը մորը համարում էր կարևոր անձ, իսկ հորը՝ անծանոթ ։ Գիտնականները մեծ մասամբ կարծում են, որ Օգոստինոսը և իր ընտանիքը բերբերներ են՝ էթնիկ խումբ, որ բնակվում են հյուսիսային Աֆրիկայում ։ Բայց նրանք հռոմեականացված էին, քանի որ տանը խոսում էին միայն լատիներեն՝ համարելով դա հպարտություն և արժանապատվություն ։ Իր գրվածքներում Օգոստինոսը թողել է որոշակի ինֆորմացիա իր աֆրիկյան ժառանգության գիտակցման վերաբերյալ։ Օրինակ՝ նա նշում է Ապուլեոսին որպես «ամենահռչակավորը մեր աֆրիկացիներից» , Պոնտիցիանոսին որպես «մարդ մեր երկրից, քանի որ նա աֆրիկացի է» , և «Ֆաուստուսին որպես աֆրիկացի տղամարդ» ։
Օգոստինոսի ընտանիքի անունը՝ Ավրելիուս, ենթադրվում է, որ գալիս է հոր նախնիներից, որոնք ազատ մարդիկ էին Ավրելիա տոհմից՝ 212թ․ Կարակալլայի կողմից հռոմեական քաղաքացիություն ստացած։ Այսպիսով՝ Օգոստինոսի ընտանիքը հռոմեացի էր նրա ծնվելուց դեռ մեկ դար առաջ ։ Ենթադրվում է, որ նրա մայրը՝ Մոնիկան, արմատներով բերբեր էր, բայց քանի որ նրա ընտանիքը հոնեստիոր էր՝ քաղաքացիների բարձր կարգ, ընդունված որպես հարգված մարդիկ, Օգոստինոսի առաջին լեզուն հավանական է, որ եղել է լատիներենը ։
11 տարեկանում Օգոստինոսը ուղարկվեց ուսանելու Մադարուսում՝ փոքրիկ նումիդիական քաղաքում՝ 31 կմ հարավ Թագասթեից։ Այնտեղ նա ծանոթացավ լատինական գրականությանը, ինչպես նաև հեթանոսական հավատալիքներին և սովորություններին ։ Նրա առաջին ըմբռնումը մեղքի բնության մասին եղավ այն ժամանակ, երբ ինքը և մի քանի ընկերները գողացան միրգ հարևան այգուց։ Նա պատմում է այդ պատմությունը իր ինքնակենսագրականում՝ Խոստովանություններում։ Նա հիշում է, որ չի գողացել միրգը այն պատճառով, որ քաղցած էր, այլ որովհետև՝ դա արգելված էր ։ Իր բնույթը, ըստ նրա, խեղված էր։ «Դա անազնիվ էր և ինձ դուր էր գալիս։ Ես սիրում էի իմ սեփական սխալը, և ոչ թե այն, որ ես սխալվել եմ, այլ հենց սխալն ինքնին» ։ Այս դեպքից հետո նա եզրակացրեց, որ մարդը բնույթով հակված է դեպի մեղքը և կարիք ունի Քրիստոսի շնորհի։
17 տարեկանում շնորհիվ իր հայրենակից Ռոմանիանուսի առատաձեռնության Օգոստինոսը գնաց Կարթագեն՝ շարունակելու իր ուսումը ճարտասանության ուղղությամբ։ Այն ժամանակ, երբ սովորում էր Կարթագենում, նա կարդաց Ցիցերոնի «Հորտենսիուսը» (այժմ չպահպանված), որը նկարագրում է իր վրա երկարատև ազդեցություն թողած և հետաքրքրություն առաջացրած դեպի փիլիսոփայությունը ։ Չնայած որպես քրիստոնյա դաստիարակված լինելուն` Օգոստինոսը հեռանում է եկեղեցուց և հետևում մանիքեական աղանդին՝ հուսաբեկելով իր մորը ։ Երիտասարդ տարիքում նա ապրում էր հեդոնիստական ապրելակերպով՝ շփվելով երիտասարդ տղամարդկանց հետ, ովքեր պարծենում էին իրենց սեռական սխրագործություններով։ Նրանց հավանությանն արժանանալու անհրաժեշտությունը Օգոստինոսի նման անփորձ տղաներին ստիպում էր հորինել պատմություններ սեռական փորձի մասին ։ Այդ ժամանակահատվածում է, որ նա ասել է իր հայտնի աղոթքը․ «Շնորհեք ինձ մաքրաբարոյություն և անարատություն, բայց դեռ ոչ» ։
17 տարեկանում Օգոստինոսը սկսեց սիրավեպ կարթագենցի մի կնոջ հետ։ Թեպետ նրա մայրը ուզում էր ամուսնացնել որդուն դասարանցու հետ, այնուամենայնիվ կարթագենցի կինը մնաց Օգոստինոսի սիրուհին 15 տարի շարունակ և ծնեց որդի՝ Ադեոդատին (372-388թթ․), որը ժամանակակիցների կարծիքով չափազանց խելացի էր։ 385թ․ Օգոստինոսը վերջ դրեց իր հարաբերություններին՝ ամուսնանալու համար տասնամյա ժառանգորդուհու հետ։ Նա ստիպված էր սպասել երկու տարի, քանի որ կանանց ամուսնության օրինական տարիքը տասներկուսն էր։ Եվ այն ժամանակ, երբ կարող էր ամուսնանալ նրա հետ, Օգոստինոսը որոշեց դառնալ ամուրի քահանա ։
Օգոստինոսը ամենասկզբից էլ փայլուն ուսանող էր՝ մեծ ինտելեկտուալ հետաքրքրությամբ, բայց նա երբեք չսովորեց հունարեն ։ Պատմում էր, որ իր ուսուցիչը դաժան մարդ էր և ծեծում էր իր աշակերտներին, այդ իսկ պատճառով նա հրաժարվեց սովորել։ Եվ երբ հասկացավ հունարեն սովորելու անհրաժեշտությունը, արդեն չափազանց ուշ էր, և չնայած նա ծանոթացավ լեզվամտածողությանը, այդպես էլ չդարձավ պերճախոս։ Իսկ ինչ վերաբերվում էր լատիներենին, ապա նա շատ լավ տիրապետում էր այդ լեզվին և կարողանում էր հստակ փաստարկներով ներկայացնել իր տեսակետը։
Մուրադ Զեկոխ
Ակումբային
Հաջորդ մրցաշրջանում անցկացրել է 40 խաղ, որտեղ խփել է 9 գոլ առաջնությունում և 3 հանդիպում Ռուսաստանի գավաթի խաղարկությունում։ 1994 թվականին տեղափոխվել է Սոչիի «Ժեմչուժինա» ակումբ, որի կազմում անցկացրել է 13 խաղ առաջնությունում և 1 խաղ Գավաթի խաղարկությունում։ Հաջորդ մրցաշրջանում անցկացրել է 22 խաղ (որտեղ խփել է 1 գոլ) առաջնությունում և մեկը Գավաթի խաղարկությունում, ինչից հետո լքել է ակումբը։
Օգոստինոս Երանելի
Դեպի Կարթագեն, Հռոմ, Միլան
373-374թթ․ Օգոստինոսը դասավանդեց քերականություն Թագասթեում։ Հաջորդ տարի նա գնաց Կարթագեն՝ ղեկավարելու ճարտասանության դպրոցը, որտեղ մնաց ինը տարի ։ Կարթագենի ուսանողներն անկարգապահ էին, և 383թ․ նա որոշեց հիմնել դպրոց Հռոմում, որտեղ կարծում էր, որ լավագույնս է ուսուցանվում ճարտասանությունը։ Բայց Օգոստինոսը հիասթափվեց անտարբեր ընդունելությունից։ Այնտեղ, սովորույթի համաձայն, ուսանողը կրթության համար վճարում էր սեմեստրի վերջին օրը, և շատ ուսանողներ, հաճախելով բոլոր դասերին, այդպես էլ չէին վճարում։
ՈՒԵՖԱ Ազգերի Լիգա 2018-19
ՈՒԵՖԱ Ազգերի Լիգա 2018-19, լինելու է ՈՒԵՖԱ Ազգերի Լիգայի առաջին մրցաշրջանը, որը նախատեստող ֆուտբոլային միջազգային մրցություն է տղամարդկանց ազգային հավաքականների միջև որոնք հանդիսանում են ՈՒԵՖԱ անդամ, մասնակցելու է 55 հավաքական ։ Մրցությունը տեղի կունենա 2018 թվականի սեպտեմբերից նոյեմբեր ամիսներին (խմբային փուլ) և 2019 թվականի հունիսին (եզրափակիչներ)։ Այն նաև կլինի ՈՒԵՖԱ Եվրո 2020-ի որակավորման մաս, որի ժամանակ որոշվելու է Եվրոպայի առաջնության եզրափակիչ փուլի 24 մասնակիցներից չորսին։
Մուրադ Զեկոխ
Ակումբային
1996 թվականի սկզբին տեղափոխվել է Իժևսկի «Գազովիկ Գազպրոմ» ակումբ, որի կազմում այդ մրցաշրջանում անցկացրել է 33 խաղ և խփել 3 գոլ առաջնությունում, ինչպես նաև ևս մեկ հանդիպում երկրի Գավաթի խաղարկությունում։ Հաջորդ մրցաշրջանում մասնակցել է 30 խաղի (որտեղ նույնպես խփել է 3 գոլ) առաջնությունում և մեկ խաղ Գավաթի խաղարկությունում։ 1998 թվականի սկզբին տեղափոխվել է Կեմերովոյի «Կուզբասս» ակումբ, որի կազմում հանդես է եկել մինչև օգոստոս ՝ այդ ընթացքում անցկացնելով 14 խաղ և հեղինակելով 6 գոլ առաջնություն և անցկացնելով մեկ հանդիպում Գավաթի խաղարկությունում, ինչից հետո վերադարձել է «Գազովիկ» ակումբ, որտեղ խաղացել է մեկ մրցաշրջան, անցկացրել է 14 խաղ և խփել 1 գոլ։
Օգոստինոս Երանելի
Դեպի Կարթագեն, Հռոմ, Միլան
Մանիքեական ընկերները ներկայացրին նրան Հռոմ քաղաքի ղեկավարին՝ Սիմմախին, որը, երբ ճամփորդում էր Կարթագենում, Միլանի կայսերական պալատի համար հռետոր էր փնտրում։ Օգոստինոսը ստացավ այդ աշխատանքը և 384թ․ վերջին ուղևորվեց հյուսիս՝ Միլանում իր պաշտոնը զբաղեցնելու համար։ Երեսուն տարեկանում նա ստացավ Լատինական աշխարհի ակադեմիական ամենաերևելի պաշտոնը, որն այն ժամանակ տալիս էր լավ հնարավորություն քաղաքական կարիերա ստեղծելու։
ՈՒԵՖԱ Ազգերի Լիգա 2018-19
Եզրափակիչը կայացավ 2019 թվականի հունիսի 9-ին Պորտուգալիայի համանուն քաղաքի Դրագաու մարզադաշտում, որտեղ հանդիպեցին Պորտուգալիայի և Հոլանդիայի ազգային հավաքականները։ Պորտուգալիայի հավաքականը Հոլանդիայի հավաքականին հաղթեց 1:0 հաշվով ։ Եզրափակիչ խաղի միակ գոլի հեղինակը դարձավ Գոնսալու Գեդեշը՝ խաղի 60-րդ րոպեին գրավելով հոլանդացիների դարպասը ։ Դառնալով ՈՒԵՖԱ Ազգերի լիգայի հաղթողը՝ Պորտուգալիայի հավաքականն ապահովեց իր տեղը ՈՒԵՖԱ Եվրո 2020-ում։
Մուրադ Զեկոխ
Ակումբային
Իժևսկում անցկացրած իր վերջին մրցաշրջանում Զեկոխը մասնակցել է 20 խաղի, որտեղ խփել է 2 գոլ առաջնությունում, ինչպես նաև մասնակցել Գավաթի խաղարկության մեկ հանդիպման, որտեղ հեղինակել է մեկ գոլ։ 2002 թվականին տեղափոխվել է «Նեմկո» ակումբ, որի կազմում առաջնությունում անցկացրել է 35 խաղ և խփել 2 գոլ, Գավաթի խաղարկությունում մասնակցել 2 խաղի։
ՈՒԵՖԱ Ազգերի Լիգա 2018-19
Բերնարդու Սիլվան ճանաչվեց այս մրցաշարի «Լավագույն ֆուտբոլիստ»։
Օգոստինոս Երանելի
Դեպի Կարթագեն, Հռոմ, Միլան
Չնայած Օգոստինոսը տասը տարի մանիքեական լինելով հանդերձ երբեք «ընտրյալ» կամ նախաձեռնող չեղավ, բացի նրանից, որ նշանակվել էր «աուդիտոր» աղանդի հիերարխիայի ցածր մակարդակում ։ Դեռևս Կարթագենում եղած ժամանակ մանիքեական եպիսկոպոս Ֆաուստի հետ հանդիպումից հետո Օգոստինոսը հիասթափվում է և մանիքեականության նկատմամբ որդեգրում սկեպտիկ վերաբերմունք ։ Հռոմում նա վերջնականապես հեռանում է այդ աղանդից և այս անգամ արդեն հարում Նոր ակադեմիայի սկեպտիցիզմի շարժմանը։ Իր կրթության շնորհիվ Օգոստինոսը հռետորաբանության մեջ վարպետացած էր և լավ տեղեկացված շատ հավատքների փիլիսոփայությունից ։ Միլանում իր մոր կրոնասիրությունը, իր սեփական ուսումնասիրությունները նեոպլատոնիզմի մասին և իր ընկեր Սիմպլիցիանը տարան նրան դեպի քրիստոնեությունը ։ Սկզբում նա առանձնապես ազդված չէր քրիստոնեությունից և դրա գաղափարներից, բայց Միլանի Ամբրոսեի հետ հանդիպումից հետո Օգոստինոսը վերագնահատեց իրեն և մեկընդմիշտ փոխվեց։
ՈՒԵՖԱ Ազգերի Լիգա 2018-19
Ձևաչափ
ՈՒԵՖԱ Ազգերի Լիգայի ձևաչափը հաստատվել է ՈՒԵՖԱ հատուկ հանձնաժողովի կողմից 2014 թվականի դեկտեմբերի 4-ին ։ Համաձայն հաստատված ձևաչափի  ՈՒԵՖԱ անդամ 55 հավաքականները կբաժանվեն 4 տարվեր խմբերի (անվանում են «Լիգաներ») ։ Լիգա A-ում կլինի 12 հավաքական, Լիգա B-ում` 12 հավաքական, Լիգա C-ում 15 հավաքական և 16 հավաքական Լիգա D-ում ։ ՈՒԵՖԱ Ազգերի Լիգա 2018-19-ի համար հավաքականները բաժանվեցին լիգաների միջև համաձայն ՈՒԵՖԱ-ի վարկանիշային աղյուսակի, որը ձևավորվել էր 2018 թվականի Աշխարհի առաջնության որակավորման փուլից հետո (փլեյ-օֆֆ խաղերը չեն ներառվել), լավագույն գործակցով հավաքականները ընգրկվեցին Լիգա A-ում և այլն ։
Մուրադ Զեկոխ
Ակումբային
2003 թվականին համալրել է Անապայի «Սպարտակ» ակումբի կազմը, որտեղ անցկացրել է 36 խաղ և խփել 2 գոլ։ Սակայն որոշ ֆինանսական դժվարությունների պատճառով ակումբը ժամանակավորապես հեռացել է ՊՖԼ-ից, ինչի պատճառով Զեկոխը 2004 թվականի մրցաշրջանն անցկացրել է սիրողական մակարդակում, ինչից հետ վերադարձել է պրոֆեսիոնալ ֆուտբոլ։ 2005-2006 թվականներին անցկացրել է երկու վերջին մրցաշրջանները մեծ ֆուտբոլում, առաջնությունում մասնակցել է 36 խաղի, որտեղ խփել է 5 գոլ, ինչպես նաև անցկացրել երեք հանդիպում երկրի գավաթի խաղարկության 2006/07 մրցաշրջանում, որտեղ խփել է մեկ գոլ ։
Օգոստինոս Երանելի
Դեպի Կարթագեն, Հռոմ, Միլան
Օգոստինոսը ժամանեց Միլան և այցելեց Ամբրոսեին, որ տեսնի՝ արդյոք Ամբրոսեն աշխարհի մեծագույն հռետորներից է, թե ոչ։ Ուշադրություն դարձնելով ավելի շատ խոսքի հմտություններին, քան թեմային՝ Օգոստինոսը անմիջապես հասկացավ, որ Ամբրոսեն ազդու հռետոր է։ Օգոստինոսի նման Ամբրոսեն ևս հռետորաբանության վարպետ էր, բայց ավելի տարիքով ու փորձված ։ Շուտով նրանք մտերմացան․ Օգոստինոսը գրում է․ «Եվ ես սկսեցի սիրել նրան, իհարկե սկզբում ոչ որպես ճշմարտության ուսուցիչ, քանի որ ես լիովին հույսս կորցրել էի դա գտնելու եկեղեցում, այլ որպես ընկեր »։ Ի վերջո Օգոստինոսը ասում է, որ ինքը հոգեպես ուղղորդվեց դեպի քրիստոնեական հավատքը ։ Օգոստինոսը շատ է ազդվել Ամբրոսեից, նույնիսկ ավելի, քան մորից կամ մնացածից, որոնցով հիանում էր։ Իր Խոստովանություններում նա նշում է․ «Աստծու մարդը ընդունեց ինձ որպես հայր և ողջունեց իմ գալուստը որպես լավ եպիսկոպոս »։ Ամբրոսեն Օգոստինոսին ընդունեց որպես իր հոգևոր որդի վերջինիս հոր մահից հետո ։
ՈՒԵՖԱ Ազգերի Լիգա 2018-19
Ձևաչափ
Ամեն Լիգա բաժանվեց չորս խմբի, երեք կամ չորս հավաքականով, յուրաքանչյուր հավաքական կանցկացնի չարս կամ վեց հանդիպում (տանը և մրցակցի հարկի տակ), 2018 թվականի սեպտեմբերին, հոկտեմբերին և նոյեմբերին զույգ խաղային օրերին։
Մուրադ Զեկոխ
Մարզչական
Պրոֆեսիոնալ խաղացողի կարիերան ավարտելուց հետո զբաղվել է մարզչական գործունեությամբ, 2008 թվականին աշխատել է որպես «Դրուժբա» ակումբի մարզիչ Ադամ Նատխոյի օգնական, ապա 2009 թվականին եղել է Արմավիրի «Տորպեդո» ակումբի մարզիչ , իսկ 2010/2011 թվականներին եղել է Մայկոպի «Դրուժբա» ակումբի մարզիչ ։ 2014 թվականի մարտին դարձել է Կուրգանինսկի «Օմեգա» ակումբի գլխավոր մարզիչ։
ՈՒԵՖԱ Ազգերի Լիգա 2018-19
Ձևաչափ
Լիգա A-ի խմբերում առաջին տեղ գրաված հավաքականները 2019 թվականի հունիսին կորոշեն ՈՒԵՖԱ Ազգերի Լիգայի հաղթողին։ Եզրափակչի անցկացման ընդունող երկիրը կլինի այս չորս հավաքականներից մեկի երկիրը և կորոշվի 2018 թվականի դեկտեմբերին ։
Օգոստինոս Երանելի
Դեպի Կարթագեն, Հռոմ, Միլան
Օգոստինոսի մայրը հետևեց նրան և գնաց Միլան, որտեղ կազմակերպեց Օգոստինոսի ամուսնությունը։ Թեպետ Օգոստինոսը ընդունեց այդ ամուսնությունը, որի պատճառով թողեց իր հարճին, նա խոցված էր այդ կորստի պատճառով։ Այդ մասին գրում է․« Իմ սիրուհին թողեց ինձ, քանի որ խոչընդոտում էր ամուսնությանս, իմ սիրտը կոտրված է, վիրավորված և արյունահոսում է»։ Մինչ կսպասեր իր հարսնացուի չափահաս դառնալուն, նա այլ հարճ է պահում, բայց միևնույն է, դրանից իր հուզական խռով վիճակը չի լավանում, ավելին` դեռ վատանում է ։
Մուրադ Զեկոխ
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ռուս ֆուտբոլային մարզիչներ Կատեգորիա:Սպարտակ Նալչիկի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ռուսաստանի Պրեմիեր Լիգայի խաղացողներ
Օգոստինոս Երանելի
Դեպի Կարթագեն, Հռոմ, Միլան
Կա ապացույց, որ Օգոստինոսը գուցե նման հարաբերությունները համարում էր ամուսնությանը համարժեք ։ Իր Խոստովանություններում նա նշում է, որ այդ փորձը հանգեցրեց ցավի նկատմամբ ավելի քիչ զգայունությանը։ Նա, ի վերջո, խզեց իր կապը տասնմեկամյա հարսնացուի հետ և չվերականգնեց այլևս իր հարճերի հետ հարաբերությունները։ Թագասթեից Օլիպուսը ամուսնությունից հետ պահեց Օգոստինոսին՝ ասելով, որ նրանք չեն կարող ապրել միասին կյանք իմաստնության հանդեպ սիրով, եթե նա ամուսնանա։ Եվ Օգոստինոսը հետագայում համոզվեց դրանում՝ կոչելով այն Christianae vitae otium - քրիստոնեական կյանքի հանգիստը ։
ՈՒԵՖԱ Ազգերի Լիգա 2018-19
Ձևաչափ
Հավաքականները նաև կարող են դուրս գալ ավելի բարձր խումբ կամ իջնել ավելի ցածրը։ Յուրաքանչյուր լիգայում խմբերի հաղթողները (բացառությամբ Լիգա A-ի) դուրս կգան մեկ աստիճան բարձր լիգա, իսկ վերջին տեղերը (բացառությամբ լիգա D-ի) կիջնեն մեկ մակարդակ ցածր լիգա։ Քանի որ Լիգա C-ում կլինեն տարբեր քանակությամբ հավաքականներ, դուրս կմնան երեք չորրորդ տեղը զբաղեցրած հավաքականները և ամենացածր միավոր վաստակած երրորդ տեղ զբաղեցրած հավաքականը։
Օգոստինոս Երանելի
Քրիստոնեական դարձ և քահանայություն
386թ․ օգոստոսի վերջին 31 տարեկանում լսելով և ոգեշնչվելով Պոնտիցիանոսի պատմությամբ՝ Օգոստինոսը ընդունում է քրիստոնեությունը։ Օգոստինոսը պատմում է, որ դա տեղի է ունեցել, երբ մի փոքրիկի ձայն է լսել, որն իրեն ասում էր՝ վերցրու և կարդա։ Դա նա ընդունում է որպես աստվածային հրաման բացել Աստվածաշունչը և կարդալ այն, ինչ կտեսնի առաջինը։ Օգոստինոսը բացում է Պողոսի թուղթը առ Հռոմեացիս և կարդում 13-րդ գլխի 13 և 14 համարները․ "13 շարժուենք առաքինութեամբ, ինչպէս ցերեկով, ո՛չ անառակութիւններով եւ հարբեցողութեամբ, ո՛չ պոռնկութեամբ եւ պղծութեամբ, ո՛չ նախանձով եւ կռուազանցութեամբ. 14 զգեստաւորուեցէ՛ք Տէր Յիսուս Քրիստոսով եւ մարմնին խնամք մի՛ տարէք ցանկութիւնները գոհացնելու համար։"
(9236) Օբերմայր
(9236) Օբերմայր (Obermair), աստերոիդ աստերոիդների հիմնական գոտում։ Հայտնաբերվել է 1997 թվականի մարտի 12-ին Էրիխ Մայերի կողմից Լինզում ։
Օգոստինոս Երանելի
Քրիստոնեական դարձ և քահանայություն
Ավելի ուշ՝ 397-398թթ․ նա գրում է իր դարձի մասին Խոստովանություններ (Confessiones) կոչվող երկում, որը իր բնույթով ինքնակենսագրական է։
(9236) Օբերմայր
Միջին հեռավորությունը Արեգակից կազմում է 2,417372 ա. մ., առավելագույնը մոտենում է 2,1894 ա. մ. հեռավորության վրա և հեռանում 2,6453 ա. մ. ։ Արեգակի շուրջ մեկ ամբողջական պտույտ է կատարում 1372,82 երկրային օրվա ընթացքում, իր ուղեծրով շարժվելով միջինում 0,262234 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,62° անկյուն։
Օգոստինոս Երանելի
Քրիստոնեական դարձ և քահանայություն
Խոստովանությունները 2002թ. առաջին անգամ լույս է տեսել հայերենով (թարգմ.՝ Խ. Գրիգորյանի)։ 2008թ. արվել է գրքի երկրորդ, վերանայված հրատակարությունը։ Հետևյալ հատվածը վերցված է այդ երկից․
ՈՒԵՖԱ Ազգերի Լիգա 2018-19
Խմբային փուլում հավասար միավորների դեպքում
Եթե մեկ կամ մի քանի հավաքականներ խաղերից հետո ունենան հավասար միավորներ, ապա կգործեն հետևյալ պայմանները. Չորս լավագույն երրորդ տեղ զբաղեցրած հավաքականների հավասարության դեպքում գործում են հետևյալ պայմանները ։
(9236) Օբերմայր
Արտաքին հղումներ
Կատեգորիա:1997 թվականին հայտնաբերված աստղագիտական մարմիններ Կատեգորիա:Էրիխ Մայերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Օգոստինոս Երանելի
Քրիստոնեական դարձ և քահանայություն
«''Եթե ես որևէ մեկին հարցնեմ, թե նա գերադասում է ճշմարտության մեջ գտնել ուրախությունը, թե՝ ստի, ապա ոչ ոք չի տատանվի պատասխանել՝ ճշմարտության մեջ, ինչպես նաև չի տատանվի ասել, որ ուզում է երջանիկ լինել։ Իսկ երջանկությունը ճշմարտությամբ ուրախանալն է, այսինքն՝ ուրախանալը Քեզանով, որ Ճշմարտությունն ես, Աստված իմ, Լույս իմ, իմ անձի փրկություն (Սաղմ.  26.1, 41.12)։ Բոլորն են ցանկանում այս երջանիկ կյանքը, բոլորն են ուզում ուրախանալ ճշմարտությամբ։ Շատերին գիտեմ, ովքեր հաճույքով խաբում են, սակայն չգիտեմ մեկին, ով կուզենար խաբված լինել։ Որտեղի՞ց են իմացել նրանք այդ երջանիկ կյանքի մասին, եթե ոչ՝ նույն տեղից, որտեղից որ իմացել են ճշմարտության մասին։ Այո՛, նրանք սիրում են այդ ճշմարտությունը, քանի որ չեն ուզում խաբվել. և որովհետև սիրում են երջանիկ կյանքը (որն այլ բան չէ, քան ուրախանալ ճշմարտությամբ), ուրեմն նրանք սիրում են նաև ճշմարտությունը»։''